Ula di tullist tis snat iwumi isemma umaru Laman n leɣḍer yella asayes :«Maca lḥif ur ifuk ara ɣas tefra lgirra. Asmi d-iwḍen yergazen s axxam ufan-d Yidir yemserwi netta d yiwen wexsim-nnsen deg taddart, isem-is Ajendi, mmi-is n lqayed. Ajendi-a, yejja-as-d baba-s lemεineṣra n uzemmur, urtan, cci… maca yettnadi kan amek ara yessnerni ssεaya-is, yugi ad yissin leqniεa ɣas akken acemma ur t-ixuṣṣ. Yeggar-d iman-is d ṭṭamen ɣer tejmiεt maca llan wid n twacult-is ay t-yugaren d irgazen imeqranen ugaren-t deg tmusni, dɣa d yiwen-nsen ay iεeddan d ṭṭamen. Tikkelt-a, Ajendi yebɣa deg uzal qayli ad yeḥweṣ yiwet n tferka n uzemmur n Uwejhan. Imi ala Yidir ay yellan deg wexxam yeṛwa tazzla acku inuda amek ara yefru tamsalt s tejmiεt ur tefri ara. Ajendi iṛuḥ ɣer tribinal n Ddreε Lmizan, yessufeɣ-as-d lkarṭa i Yidir.